Лааган хот

Лааган (халимаг. Лагань, орос. Лагань) —ОХУ-ын Халимаг орны Лааганы районы төв бөгөөд 2024 оны байдлаар 13.919 хүн амтай хот. Бүгд Найрамдах Халимаг Улсын хүн амын тогоороо 2-т ордог байна. 1963 онд Лааган суурин албан ёсоор хотын статустай болсон. Түүх 1870 онд Оросын төв Холбооны тойргоос нүүдэллэн ирсэн тариачид ижил нэртэй арал дээр (монгол, халимаг хэлний лаг буюу шавар гэх үгнээс үүсэлтэй) ирэн анхны жижиг тосгон үүссэн гэдэг. 1944 онд Иосиф Сталины шийдвэрээр Халимагийн ард түмнийг цөлж, Автономит Бүгд Найрамдах улсыг татан буулгасны дараа Лааган ажилчдын сууринг "Каспийский" гэж нэрлэх болсон байна. 1957 онд Халимагийн Автономийг сэргээсний дараа ч энэ нэр хадгалагдан үлджээ. 1962 онд загасны нөөшийн үйлдвэрийг махны үйлдвэр болгон өөрчилж, махан бүтээгдэхүүн үйлдвэрлэж эхэлсэн. Үүний зэрэгцээ усан онгоцны засварын механик станц, дүүргийн үйлдвэр, ахуйн үйлчилгээний комбинат, газрын тос, байгалийн хийн хайгуулын экспедиц, редакц, хэвлэх үйлдвэр, "Красный Моряк", "Каспиец" хамтралууд, зам засвар, барилгын талбай, ПМК-412, ПМК-6, оёдлын үйлдвэрүүд үйл ажиллагаагаа явуулж байжээ. 1963 онд" Каспийский" нэртнэй ажилчдын сууринг хотын статустай болгосон. Мөн онд Каспийн машин үйлдвэрлэлийн үйлдвэр ажиллаж эхэлсэн. 1991 онд хотыг Лааган хэмээх түүхэн нэрийг буцааж олгосон байна. Хүн ам 2020 оны хүн амын толлогоор гарсан мэдээ Зүүлт: Хүн амын тооллогын мэдээ Зүүлт